Title: รายงานผู้สอบบัญชี

รายงานของผู้สอบบัญชี 

รายงานของผู้สอบบัญชี[๑]

เสนอ
คณะกรรมการกองทุนเงินทดแทน

สำนักงานการตรวจเงินแผ่นดินได้ตรวจสอบงบดุล
ณ วันที่ ๓๑ ธันวาคม ๒๕๕๒ และ ๒๕๕๑ งบรายได้ ค่าใช้จ่ายและงบกองทุนสะสม
สำหรับปีสิ้นสุดวันเดียวกันของแต่ละปีของกองทุนเงินทดแทน
สำนักงานประกันสังคมซึ่งผู้บริหารของกองทุนเป็นผู้รับผิดชอบต่อความถูกต้องและครบถ้วนของข้อมูลในงบการเงินเหล่านี้
ส่วนสำนักงานการตรวจเงินแผ่นดินเป็นผู้รับผิดชอบในการแสดงความเห็นต่องบการเงินดังกล่าวจากผลการตรวจสอบของสำนักงานการตรวจเงินแผ่นดิน

สำนักงานการตรวจเงินแผ่นดินได้ปฏิบัติงานตรวจสอบตามมาตรฐานการสอบบัญชีที่รับรองทั่วไป
ซึ่งกำหนดให้สำนักงานการตรวจเงินแผ่นดินต้องวางแผนและปฏิบัติงานเพื่อให้ได้ความเชื่อมั่นอย่างมีเหตุผลว่า
งบการเงินแสดงข้อมูลที่ขัดต่อข้อเท็จจริงอันเป็นสาระสำคัญหรือไม่
การตรวจสอบรวมถึงการใช้วิธีการทดสอบหลักฐานประกอบรายการทั้งที่เป็นจำนวนเงินและการเปิดเผยข้อมูลในงบการเงินการประเมินความเหมาะสมของหลักการบัญชีที่กองทุนเงินทดแทนใช้และประมาณการเกี่ยวกับรายการทางการเงินที่เป็นสาระสำคัญซึ่งผู้บริหารเป็นผู้จัดทำขึ้น
ตลอดจนการประเมินถึงความเหมาะสมของการแสดงรายการที่นำเสนอในงบการเงินโดยรวม
สำนักงานการตรวจเงินแผ่นดินเชื่อว่าการตรวจสอบดังกล่าวให้ข้อสรุปที่เป็นเกณฑ์อย่างเหมาะสมในการแสดงความเห็นของสำนักงานการตรวจเงินแผ่นดิน

สำนักงานการตรวจเงินแผ่นดินเห็นว่า
งบการเงินข้างต้นนี้แสดงฐานะการเงิน ณ วันที่ ๓๑ ธันวาคม ๒๕๕๒ และ ๒๕๕๑
และผลการดำเนินงานสำหรับปีสิ้นสุดวันเดียวกันของแต่ละปีของกองทุนเงินทดแทน
โดยถูกต้องตามที่ควรในสาระสำคัญตามหลักการบัญชีที่รับรองทั่วไป

เกศมณี  กิจวรรณี
ผู้อำนวยการสำนักงาน

พัชรา  ลาภลือชัย
ผู้อำนวยการกลุ่ม

[เอกสารแนบท้าย]

๑. งบดุล
ณ วันที่ ๓๑ ธันวาคม ๒๕๕๒ และ ๒๕๕๑ งบรายได้ ค่าใช้จ่ายและงบกองทุนสะสม
สำหรับปีสิ้นสุดวันเดียวกันของแต่ละปีของกองทุนเงินทดแทน สำนักงานประกันสังคม

(ดูข้อมูลจากภาพกฎหมาย)

ปริยานุช/ผู้จัดทำ
๑๒ มกราคม ๒๕๕๔

ณัฐวดี/ตรวจ
๑๒ มกราคม ๒๕๕๔

[๑] ราชกิจจานุเบกษา
เล่ม ๑๒๗/ตอนที่ ๑๙๘ ง/หน้า ๒๑๕/๓๐ ธันวาคม ๒๕๕๓